
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 88
                                                             din 30 aprilie 2020
privind conferirea titlului de „Cetăţean de onoare al Municipiului Sighişoara” post-mortem 
domnului consilier local ing. Ioan Ciotloș
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 8.897/26.03.2020 și la Consiliul Local Sighișoara cu nr. 9.633/09.04.2020, de referatul de aprobare, înregistrat cu nr. 10.482/28.04.2020, al grupului de consilieri locali ai Partidului Uniunea Independentă pentru Sighișoara (U.I.P.S.), în calitate de inițiatori, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Ținând cont de prevederile Regulamentului pentru conferirea Titlului de „Cetăţean de onoare al Municipiului Sighişoara”; 
Având în vedere Raportul de specialitate cu nr. 10.462/III/27.04.2020 al Direcției Relaţii Publice și Comunicare, prin care se propune conferirea titlului de „Cetăţean de onoare al Municipiului Sighişoara” post-mortem domnului consilier local ing. Ioan Ciotloș, pentru aportul adus în domeniul social prin acțiunile sale dezinteresate (asigurarea de locuri de muncă, îmbunătățirea condițiilor de muncă ale sighișorenilor, pentru că a făcut cunoscut numele municipiului Sighișoara în țară și străinătate), precum și pentru toate realizările sale în folosul comunității sighișorene;
Având în vedere avizele favorabile ale comisiilor de buget, socială și juridică;
În temeiul prevederilor art. 129 alin. (13), alin. (14), art. 139 alin. (1) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:

Art. 1. Se aprobă conferirea titlului de „Cetăţean de onoare al Municipiului Sighişoara” post-mortem domnului consilier local ing. Ioan Ciotloș, pentru toate realizările sale în folosul comunității sighișorene.
Art. 2. Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara şi Direcția Relaţii Publice și Comunicare din cadrul Municipiului Sighișoara.
Art. 3. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

             Toth Tivadar                                                                   
                                 Contrasemnează pentru legalitate

                                                                                    SECRETARUL GENERAL al municipiului,



             Bizo Anca

(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Direcția Relații Publice și Comunicare;

  1 ex. Partidul Uniunea Independentă pentru Sighișoara (U.I.P.S.).
  9 ex.

  B.A. 

